Diari Oficial de la Generalitat Valenciana


Sumari del DOGV 5127, del 03-11-2005 (2005/11602)

RESOLUCIÓ de 19 d'octubre de 2005, de la Direcció General de Recursos Humans, per la qual inicia el segon procediment de provisió establit en la Resolució de 13 d'octubre de 2004 per a la selecció i provisió de places de pediatres d'equip d'Atenció Primària dependents de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5127

Data del DOGV
:   03-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/11708


Data del document
:   19-10-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * metge
    * administració regional

RESOLUCIÓ de 19 d'octubre de 2005, de la Direcció General de Recursos Humans, per la qual inicia el segon procediment de provisió establit en la Resolució de 13 d'octubre de 2004 per a la selecció i provisió de places de pediatres d'equip d'Atenció Primària dependents de la Conselleria de Sanitat. [2005/X11766]
  
D'acord amb el que preveu la base huitena de la Resolució de 13 d'octubre de 2004 (DOGV núm. 4.871, de 27.10.2004), per la qual s'inicia la fase de provisió del procés extraordinari de consolidació d'ocupació per a la selecció i provisió de places de pediatres d'equip d'Atenció Primària dependents de la Conselleria de Sanitat, i fent ús de les funcions atribuïdes per l'article 9 del Decret 25/2005, de 4 de febrer, del Consell de la Generalitat, pel qual s'aproven els estatuts reguladors de l'Agència Valenciana de Salut, resolc:
  
Primer
  
Publicar en l'annex V d'esta resolució la llista definitiva del personal que va resultar adjudicatari en la primera fase de provisió, amb les destinacions assignades.
  
Segon
  
Publicar en l'annex IV d'esta resolució la llista de les places no adjudicades o que han resultat vacants com a conseqüència del primer procés de provisió, i iniciar novament amb estes places la segona fase de provisió, d'acord amb les bases següents.
  
Primera. Normes generals
  
En el present procés es convoquen per a proveir-les les places de la categoria de pediatres d'equip d'Atenció Primària que consten en l'annex IV. Esta segona fase de provisió es regirà per les bases establides en la Resolució de 13 d'octubre de 2004 (DOGV núm. 4.871, de 27.10.2004).
  
Segona. Els aspirants que hagueren participat en la primera fase de provisió i no hi hagen obtingut destinació, només han de presentar una nova instància i una nova sol·licitud de destinacions, no cal que adjunten cap documentació més de mèrits.
  
Els mèrits dels aspirants que no hagen participat en la primera fase de provisió i participen en esta segona fase es valoraran referits al dia de la publicació de l'esmentada Resolució de 13 d'octubre de 2004.
  
Tercera: A) Han de participar obligatòriament en esta fase de provisió els candidats següents:
  
a) El personal que, com a conseqüència d'este procés de consolidació d'ocupació, haja obtingut la situació de personal estatutari en expectativa de destinació en esta especialitat i no es trobe en la llista de personal adjudicatari de destinació publicada en l'annex V d'esta resolució. El personal que es trobe en esta situació i no participe en esta segona fase de provisió, se'l considerarà decaigut en els seus drets, sense que puga adjudicar-se-li cap plaça, i perdrà la seua situació de personal estatutari en expectativa de destinació.
  
b) El personal que es trobe en situació de reingrés provisional, s'haja presentat a la primera fase de provisió i no hi haja obtingut destinació, haurà de participar obligatòriament en esta segona fase de provisió, sempre que siga oferida alguna plaça en l'àrea de salut on se li va concedir l'excedència.
  
Qui exercisca la plaça amb destinació provisional i no haja obtingut plaça en la primera fase de provisió ni en esta segona, havent sol·licitat totes les convocades en la seua especialitat i àrea de salut, podrà optar per obtindre una nova destinació provisional en alguna de les places que resulten vacants com a conseqüència de la resolució final de la fase de provisió o passar novament a la situació d'excedència voluntària. La persona que haja reingressat provisionalment i que tinga l'obligació i no participe en esta fase, o no hi obtinga plaça, i no haja sol·licitat totes les de la seua especialitat i àrea de salut, serà declarada d'ofici en situació d'excedència voluntària, i no podrà sol·licitar el reingrés provisional fins que hagen transcorregut dos anys des de la declaració d'esta excedència.
  
B) Podran participar voluntàriament en esta fase de provisió els següents candidats, sempre que no hagen participat en la primera fase de provisió, o bé havent participat en eixa primera fase de provisió, no es troben en la relació de personal adjudicatari de destinació publicada en l'annex V d'esta resolució:
  
a) El personal estatutari amb nomenament fix, en la mateixa categoria i especialitat que es convoca i que es trobe exercint o tinga una plaça reservada en les institucions sanitàries de la Seguretat Social, siguen quines siguen les administracions públiques de què depenga esta plaça i siga quina siga la data en què n'haja pres possessió.
  
b) El personal en situació diferent de la d'actiu i que no tinga reserva de plaça, sempre que tinga els requisits legals i reglamentaris per a incorporar-se al servici actiu dins del termini de presentació de sol·licituds de la fase de provisió, sense que li siga exigible cap termini de permanència en la situació esmentada.
  
Quarta. Desplegament del concurs
  
Les destinacions obtingudes com a conseqüència de la participació en esta fase de provisió seran irrenunciables.
  
El termini de presentació de sol·licituds serà de quinze dies hàbils, comptador a partir de l'endemà de la publicació d'esta convocatòria en el Diari Oficial de la Generalitat Valenciana.
  
Durant el termini de presentació de sol·licituds, els participants podran retirar o modificar les seues sol·licituds per mitjà de la presentació d'una de nova, que anul·larà totalment l'anterior. Transcorregut el termini de presentació de sol·licituds, no s'admetrà cap modificació ni la presentació de nous documents.
  
En acabar el termini de presentació d'instàncies, el tribunal publicarà la llista provisional de participants admesos a l'entrevista per centres de gestió, als taulers d'anuncis dels Servicis Centrals de la Conselleria de Sanitat i de les direccions territorials de Sanitat, i també en els centres de gestió respectius.
  
Les persones interessades disposaran d'un termini de quinze dies hàbils, comptadors des de l'endemà de la publicació en el tauler d'anuncis corresponent, per a reclamar contra la seua exclusió.
  
Les reclamacions formulades contra la llista provisional seran estimades o desestimades en la resolució definitiva que serà publicada de la mateixa manera que la provisional.
  
Els participants admesos hauran de presentar-se per a la realització de l'entrevista al lloc, i en la data i l'hora indicats a continuació. Quedaran decaiguts en els seus drets els concursants que no hi compareguen:
  
Àrea 01 i 02
  
Lloc: Hospital de la Plana (Sala d'actes)
  
Carretera Vila-real'Borriana, km 0,5
  
Vila-real 12867
  
Data: dissabte 14 de gener de 2006
  
Hora: 9.00
  
Àrea 03 i 04
  
Lloc: Conselleria de Sanitat
  
C/ Misser Mascó, núm. 31
  
46920 València
  
Data: dissabte 14 de gener de 2006
  
Hora: 9.00
  
Àrea 05 i 06
  
Lloc: Escola Valenciana d'Estudis per a la Salut (EVES)
  
C/ Juan de Garay nº 21
  
46100 València
  
Data: dissabte 14 de gener de 2006
  
Hora: 9.00
  
Àrea 07 i 08
  
Lloc: Centre de Salut Guillem de Castro
  
C/ Guillem de Castro,149
  
46415 València
  
Data: dissabte 14 de gener de 2006
  
Hora: 9.00
  
Àrea 09 i 10
  
Lloc: Hospital Doctor Peset
  
av. Gaspar Aguilar, 90
  
46357 València
  
Data: dissabte 14 de gener de 2006
  
Hora: 9.00
  
Àrea 11 i 12
  
Lloc: Hospital Marina Alta de Dénia (Sala d'actes)
  
Partida Plana Est. 4
  
03794 Dénia
  
Data: dissabte 14 de gener de 2006
  
Hora: 9.00
  
Àrea 13 i 14
  
Lloc: Hospital General d'Ontinyent (Edifici CEE. Sala d'actes)
  
C/ Francisco Cerdá, 3
  
46150 Ontinyent
  
Data: dissabte 14 de gener de 2006
  
Hora: 9.00
  
Àrea 15 i 16
  
Lloc: Hospital Sant Joan d'Alacant
  
Carretera Alacant-València, s/n.
  
03739 Sant Joan d'Alacant
  
Data: dissabte 14 de gener de 2006
  
Hora: 9.00
  
Àrea 17 i 18
  
Lloc: Hospital General d'Alacant
  
C/ Pintor Baeza, s/n.
  
03149 Alacant
  
Data: dissabte 14 de gener de 2006
  
Hora: 9.00
  
Àrea 19 i 20
  
Lloc: Hospital General d'Elx
  
Camí de l'Almàssera, 11
  
03912 Elx
  
Data: dissabte 14 de gener de 2006
  
Hora: 9.00
  
Cinquena. Resolució de la fase de provisió
  
Acabades les entrevistes i valorats els mèrits acreditats pels participants, el tribunal central publicarà la llista provisional amb les puntuacions obtingudes per cada un dels participants i amb les destinacions provisionals assignades, si és el cas, en el centre de gestió on l'aspirant va optar per fer l'entrevista i en els taulers d'anuncis dels Servicis Centrals de la Conselleria de Sanitat i de les direccions territorials de Sanitat. Únicament amb intenció informativa es publicaran en la pàgina web de la Conselleria de Sanitat.
  
Les persones interessades disposaran d'un termini de quinze dies hàbils, comptador des de l'endemà de la publicació, per a formular reclamacions contra la llista provisional.
  
Les reclamacions formulades contra la llista provisional seran estimades o desestimades en la resolució definitiva d'assignació de destinacions, que serà aprovada, a proposta del tribunal, per l'òrgan que fa la convocatòria i publicada en els taulers d'anuncis dels Servicis Centrals de la Conselleria de Sanitat i de les direccions territorials de Sanitat, i en els centres de gestió corresponents.
  
Si, com a conseqüència d'esta segona fase de provisió, encara hi ha places no adjudicades o vacants, estes places es cobriran de manera centralitzada segons la puntuació obtinguda en els apartats 2 i 3 del barem que figura com a annex II i pel seu orde. Per a això, el tribunal, després de la resolució definitiva de l'assignació de destinacions d'este segon procés d'assignació de places, convocarà, en una crida única, els aspirants en expectativa de destinació que no hi han resultat adjudicataris de cap plaça, perquè, atenent la seua puntuació, trien les destinacions sobrants. En esta fase de tancament no podrà participar el personal amb plaça en propietat.
  
En el cas d'empat en la puntuació total obtinguda en el concurs, es resoldrà a favor del concursant que acredite el major temps total de servicis prestats en les institucions sanitàries de la Conselleria de Sanitat. Si persistia l'empat, es resoldrà a favor de la millor puntuació obtinguda en l'apartat 2 del barem de mèrits de la fase de provisió que figura com a annex II, i pel seu orde. Si així i tot persistia l'empat, es resoldrà a favor de la persona de major edat.
  
Quedaran excloses de l'assignació d'estes places les persones que no hagen participat en este segon procés de la fase de provisió.
  
Mitjançant una resolució que es publicarà en el Diari Oficial de la Generalitat Valenciana, el personal en situació d'expectativa de destinació que, acabat tot el procés de provisió, haja obtingut una plaça serà nomenat personal estatutari fix. Les persones que, estant en esta situació, no hagen obtingut cap plaça, havent participat íntegrament en la fase de provisió i en el tancament d'esta fase, seran nomenades personal estatutari fix en situació d'excedència voluntària, sense que se'ls exigisca el període mínim de dos anys per a sol·licitar el reingrés.
  
Acabat tot el procés de provisió, es publicarà la llista definitiva del total d'adjudicataris, amb l'expressió concreta de la plaça adjudicada. Esta mateixa resolució obrirà el termini per a la presa de possessió.
  
Sisena. Normes finals
  
Esta convocatòria, les seues bases i tots els actes administratius que siguen dictats com a execució de la resolució, podran ser impugnats per les persones interessades per mitjà de la interposició del recurs contenciós administratiu davant el jutjat contenciós administratiu de València, en el termini de dos mesos comptadors a partir de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa; i, potestativament, podran interposar-hi el recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Els recursos contenciosos administratius que s'interposen contra esta convocatòria i els actes successius del procés de provisió seran anunciats en el Diari Oficial de la Generalitat Valenciana com a citació a les persones interessades.
  
València, 19 d'octubre de 2005.- El director general de Recursos Humans: José Cano Pascual.
  
Annex II
  
Barem de mèrits. Fase de provisió
  
1. Entrevista
  
La valoració de l'entrevista es qualifica amb un màxim de 30 punts.
  
2. Experiència professional
  
La valoració de l'experiència professional en les institucions sanitàries de la Seguretat Social, com a personal estatutari amb nomenament fix o temporal, s'ha d'ajustar al barem següent (per a això tenen la consideració d'efectuats com a personal estatutari fix en la respectiva categoria els servicis prestats amb contracte laboral, amb caràcter fix o temporal, en les categories de personal regulades en els corresponents estatuts del personal al servici de les institucions sanitàries de la Seguretat Social. Així mateix, els servicis prestats a la Seguretat Social, en l'àmbit de l'Atenció Primària, pel personal d'Assistència Pública Domiciliària, equivaldran, pel que fa a este barem, als prestats en les categories que els corresponguen):
  
2.1 Pels servicis prestats, qualsevol que n'haja sigut el moment, en les institucions sanitàries dependents de la Conselleria de Sanitat:
  
a) En la mateixa categoria professional, i si és el cas especialitat, a la qual concursa: 0,6 punts per mes treballat.
  
b) En les categories del model tradicional de quota o de zona o d'urgència, del mateix grup de titulació i, si és el cas, mateixa especialitat que la categoria en què concursa: 0,45 punts per mes treballat.
  
c) En distinta categoria professional, i si és el cas especialitat, a la qual es concursa: 0,3 punts per mes treballat.
  
d) En el model tradicional de quota o de zona o d'urgència, en distinta categoria professional, i si és el cas especialitat, a la qual concursa: 0,225 punts per mes treballat.
  
2.2 Pels servicis prestats, qualsevol que n'haja sigut el moment, en les institucions sanitàries de la Seguretat Social d'altres servicis de Salut:
  
a) En la mateixa categoria professional, i si és el cas especialitat, a la qual concursa: 0,2 punts per mes treballat.
  
b) En la categoria del model tradicional de quota, de zona o d'urgència, del mateix grup de titulació i, si és el cas, mateixa especialitat, que la categoria a què concursa: 0,15 punts per mes treballat.
  
c) En distinta categoria professional i, si és el cas, especialitat a la qual concursa: 0,1 punts per mes treballat.
  
d) En la categoria del model tradicional de quota, de zona o d'urgència, en distinta categoria i, si és el cas especialitat, a la qual concursa: 0,075 punts per mes treballat.
  
El còmput màxim d'antiguitat per servicis prestats serà de 55 punts.
  
Per al còmput dels servicis prestats establits en l'apartat 2 d'este barem, referit a experiència professional al personal de reforços en Atenció Primària i al facultatiu d'Atenció Especialitzada amb nomenament específic per a la realització d'atenció continuada ?guàrdies mèdiques-, es reconeix un mes complet de servicis prestats si es calcula de la manera següent:
  
a) Un mes, o la part que corresponga proporcionalment, per cada cent noranta hores, o fracció, fetes.
  
b) Si dins d'un mes natural s'han fet més de cent noranta hores, només pot valorar-se un mes de servicis prestats, sense que l'excés d'hores efectuat durant eixe mes puga ser aplicat per al còmput de servicis prestats establits en l'anterior regla a).
  
3. Altres mèrits
  
a) 1. Per la tesi doctoral: 3 punts.
  
2. Per la tesi doctoral cum laude: 1 punt addicional.
  
3. Per treballs científics i d'investigació directament relacionats amb la categoria i especialitat que es tracte, apreciats lliurement pel tribunal, fins a un màxim de 10 punts, d'acord amb els següents criteris i taula de valoració:
  
 Difusió Difusió
  
 nacional internacional
  
Publicació: revista 0,25 0,50
  
capítol d'un llibre 0,30 0,60
  
llibre complet 1,00 2,00
  
No es poden valorar més de 3 capítols d'un mateix llibre.
  
Només es valoren els tres primers autors dels treballs a què es referix este apartat.
  
En qualsevol cas, per este apartat a) no pot obtindre's una puntuació superior a 10 punts.
  
b) Per impartir docència postgraduada en l'especialitat a què es concursa en centres acreditats per a la docència, 0,5 punts per cada any, fins a un màxim de 5 punts.
  
4. Coneixements de valencià
  
Els coneixements de valencià es valoren d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
Certificat de coneixements orals: 2 punts.
  
Certificat de grau elemental: 3 punts.
  
Certificat de grau mitjà: 4 punts.
  
Certificat de grau superior: 5 punts.
  
La puntuació màxima que pot obtindre's per este apartat és de 5 punts i únicament es valora el certificat de major grau de coneixement.
  
Annex IV
  
PLACES DE PEDIATRES D'EQUIP D'ATENCIÓ PRIMÀRIA
  
Àrea Codi del
  
 centre de
  
 gestió Centre Places
  
01 0541 CENTRE DE SALUT DE MORELLA 1
  
 CENTRE DE SALUT DE SANT MATEU 1
  
 CENTRE DE SALUT D'ALCALÀ DE XIVERT 1
  
02 0541 CENTRE DE SALUT D'ALBOCÀSSER 1
  
 CENTRE DE SALUT DE L'ALCORA 1
  
03 0575 CENTRE DE SALUT DE PUÇOL 1
  
 CENTRE DE SALUT DE FAURA 1
  
04 0575 CENTRE DE SALUT D'ALMÀSSERA 1
  
06 0572 CENTRE DE SALUT DE CHESTE 1
  
 CONSULTORI DE VALÈNCIA'CAMPANAR 1
  
07 0573 CENTRE DE SALUT D'AIORA 1
  
09 0574 CENTRE DE SALUT DE VALÈNCIA'CASTELLAR 1
  
10 0574 CENTRE DE SALUT DE CARLET 1
  
 CENTRE DE SALUT D'ALGINET 1
  
 CENTRE DE SALUT D'ALGEMESÍ 1
  
 CENTRE DE SALUT D'ALMUSSAFES 1
  
 CENTRE DE SALUT D'ALZIRA 2
  
11 0577 CENTRE DE SALUT DE BELLREGUARD 3
  
 CENTRE DE SALUT DE GANDIA'GRAU 1
  
 CENTRE DE SALUT DE VILLALONGA 1
  
 CENTRE DE SALUT DE GANDIA'BENIOPA 1
  
12 0577 CENTRE DE SALUT DE PEGO 1
  
 CENTRE DE SALUT DE PEDREGUER 1
  
 CENTRE DE SALUT DE XÀBIA 1
  
13 0502 CENTRE DE SALUT DE MOIXENT 2
  
 CENTRE DE SALUT DE CHELLA 1
  
 CENTRE DE SALUT DE L'OLLERIA 1
  
 CENTRE DE SALUT DE LLUTXENT 1
  
 CENTRE DE SALUT D'ONTINYENT I 1
  
 CENTRE DE SALUT D'ONTINYENT II 1
  
 CENTRE DE SALUT D'ONTINYENT III 1
  
 CENTRE DE SALUT DE BOCAIRENT 1
  
 CENTRE DE SALUT D'ÉNGUERA 1
  
 CENTRE DE SALUT DE XÀTIVA 2
  
14 0502 CENTRE DE SALUT DE MURO D'ALCOI 1
  
 CENTRE DE SALUT DE COCENTAINA 2
  
 CENTRE DE SALUT D'ALCOI'LA BASSA 2
  
 CENTRE DE SALUT D'ONIL 1
  
 CENTRE DE SALUT DE CASTALLA 1
  
15 0522 CENTRE DE SALUT D'ALTEA 1
  
 CENTRE DE SALUT DE BENIDORM 1
  
16 0522 CENTRE DE SALUT D'ALACANT'JOAN XXIII 1
  
 CENTRE DE SALUT EL CAMPELLO 1
  
17 0524 CENTRE DE SALUT DE VILLENA I 1
  
 CENTRE DE SALUT DE VILLENA II 1
  
 CENTRE DE SALUT DE SAX 1
  
 CENTRE DE SALUT DE NOVELDA 1
  
19 0525 CENTRE DE SALUT DE CREVILLENT 2
  
 CONSULTORIO AUXILIAR D'ELX'TORRELLANO 1
  
 CENTRE DE SALUT D'ELX'DR. SAPENA 1
  
20 0525 CENTRE DE SALUT DE SAN MIGUEL DE SALINAS 1
  
 CENTRE DE SALUT DE TORREVIEJA I 2
  
 CENTRE DE SALUT DE TORREVIEJA II 1
  
 CENTRE DE SALUT DE DOLORES 2
  
 CENTRE DE SALUT DE PILAR DE LA HORADADA 1